**משחק סולמות וחבלים- השמיטה במקרא**

חוקי השמיטה רחוקים מעולמם של התלמידים, הן מבחינת הריאליה החקלאית, והן מבחינת המציאות החברתית-כלכלית של תקופת המקרא. במשחק קצר זה, אנו מבקשים להכיר לתלמידים את המציאות היומיומית של חקלאי העבר, הן בשנים הרגילות והן בשנת השמיטה. המחשה זו היא פתיח חוויתי לדיון בערכי השמיטה.
חשוב להדגיש שהמשחק אינו מספר על הלכות השמיטה הנוהגות כיום, אלא על השמיטה כפי שהיא מתוארת במקרא.

**הצעות לדיון משמעותי תמצאו בשיעורים שונים באתר 'כל ישראל חברים' וכאן במסמך המצורף.**

**מטרת המשחק:** התלמידים יכירו את מצוות השמיטה שבמקרא ואת הערכים החברתיים העולים ממנה.

**גיל**: ה-ו, ז-ח

**אביזרים:**- לוח משחק, 2 חיילים, 2 סוגי כרטיסיות לשתי המשפחות (מצורף, יש לגזור לכרטיסיות).

(לשיקול המורה-האם לשחק בשתי קבוצות במליאת הכיתה או במספר קבוצות קטנות, ואז להכין לכל קבוצה סט כרטיסיות)

1. **מהלך המשחק**

2 החיילים עומדים על משבצת 'התחל', בכל תור מרימים כרטיסיה אחת, קוראים אותה בקול ומתקדמים על הלוח בהתאם: ממתינים תור, עולים או יורדים בסולם או בחבל הקרוב.

הכרטיסיות יוצרות פער ראשוני בין שני החקלאים בגלל מעמדם הכלכלי אך בהמשך הפער מצטמצם בזכות שנת השמיטה.

שימו לב: חשוב לשמור על סדר הכרטיסיות.

לסיום חוזרות הקבוצות על כל הכרטיסיות ואוספות מתוכן כמה שיותר ערכים המגולמים במצוות השמיטה.

1. **דיון בערכי השמיטה**

הצעות נוספות ללימוד ולדיון משמעותי תמצאו בשיעורים שונים באתר 'כל ישראל חברים'.

1. באילו ערכים נתקלתם במהלך המשחק העולים ממצוות השמיטה? (צדק חברתי- צמצום פערים, צדקה לעני, יחס לאדמה, יחס לבעלי חיים, שביתה כערך- הפסקת עבודה- חיבור למשפחה ולעצמך)
2. איך השמיטה עזרה לצמצם את הפער בין שתי המשפחות? (הדגימו מהמשחק) מה לדעתכם היה קורה להם ללא שנת השמיטה?
3. במה דומה\שונה לשמיטה ששומרים כיום? (שמיטת כספים אינה נוהגת יותר, חקלאים רבים משתמשים ב'היתר מכירה' שמוכר את הקרקע לגוי ומאפשר להמשיך לגדל פירות, יש נוהגים לקנות רק פירות שגדלו בחו"ל או שגידלו לא-יהודים וכך להימנע מאכילת פירות שגודלו בשמיטה, ועוד)

**למתקדמים:**

1. איפה החברה הישראלית נמצאת היום מבחינת פערי שכר בין עשירים לעניים? האם צריך לצמצם את הפער וכיצד ניתן לעשות את זה?
2. האם ערכי השמיטה מותאמים רק לחברה חקלאית? אילו ערכים ניתן לתרגם לחברה של ימנו?
3. מה נוכל בבית הספר לעשות בצמצום פערים חברתיים? פערים לימודיים?
4. איך נסייע השנה לעובדי בית הספר לשמוט מעט מעול עבודתם?